SAVDOGA VA TIJORATGA KO‘MAKLAShUVChI “SAVDOGAR” AKSIONERLIK-TIJORAT BANKINING FAOLIYAT KO‘RSATIShI UChUN ShART-ShAROITLAR YaRATIB BERIShGA OID ChORA-TADBIRLAR TO‘G‘RISIDA

O‘zbekiston Respublikasi Prezidentining “Savdoga va tijoratga ko‘maklashuvchi “Savdogar” aksionerlik-tijorat bankini tashkil etish haqida” 1994-yil 18-martdagi Farmoniga muvofiq, shuningdek, bankning normal faoliyat ko‘rsatishini va unga yuklatilgan vazifalarning bajarilishini ta’minlash maqsadida Vazirlar Mahkamasi qaror qiladi:
 1. “O‘zsavdobank” tijorat banki va “O‘zbirlashuvbank” kooperativ banki Kengashlarining ularning negizida savdoga va tijoratga ko‘maklashuvchi “Savdogar” aksionerlik-tijorat banki (“O‘zsavdogarbank”)ni tuzish to‘g‘risidagi takliflari qabul qilinsin.
 O‘zbekiston Respublikasi Vazirlar Mahkamasining “O‘zbekbirlashuv”, “O‘zkooptayyorlovsavdo” birlashmasi va “O‘zmevasabzavotuzumsanoat” konserni boshqaruvlarining davlat tasarrufidan chiqarish va xususiylashtirish masalalari bo‘yicha takliflari haqida” 1993-yil 20-yanvardagi 44-son qarorining “O‘zbirlashuvbank” kooperativ bankini ochishga ruxsat berishga oid 6-bandi o‘z kuchini yo‘qotgan deb hisoblansin.
 2. “O‘zsavdogarbank”ning ta’sischilari bir oy muddatda ta’sis badallarini to‘lasinlar va bankning ustav fondini shakllantirsinlar.
 3. “O‘zsavdogarbank”ning ustav fondi bank aksiyalarini sotishdan olingan mablag‘lar hisobiga shakllanishini nazarda tutgan holda, bank Kengashi ikki oy muddatda aksiyalar chiqarilishini va ular ta’sischilar o‘rtasida joylashtirilishini ta’minlasin.
 4. O‘zbekiston Respublikasi Markaziy banki:
 “O‘zsavdogarbank”ni tashkil etish bilan bog‘liq tashkiliy masalalarni hal etishda amaliy yordam ko‘rsatsin;
 “O‘zsanoatqurilishbank” va “O‘zdehqonchiliksanoatbank” bilan birgalikda malakali mutaxassislar bilan butlashda yordam ko‘rsatsin.
 5. Qoraqalpog‘iston Respublikasi Vazirlar Kengashi, viloyatlar va Toshkent shahar hokimliklari bir oy muddatda “O‘zsavdogarbank” filiallarini telefon aloqasi bilan ta’minlagan holda tegishli xizmat xonalari ajratsinlar.
 6. O‘zbekbirlashuv boshqaruvi o‘n kun muddatda Klara Setkin ko‘chasi, 78-uydagi Toshkent viloyati matbuot balansida bo‘lgan binoni “O‘zsavdogarbank” balansiga o‘tkazsin.
 7. “O‘zulgurjibirjasavdo”, “Toshshaharyo‘lovchitrans”, “O‘zbeksavdo” uyushmalari, O‘zbekbirlashuv, “O‘zqishoqxo‘jalikta’minottuzatish” qo‘mitasi, O‘zbekiston Respublikasi aloqa vazirligi “O‘zsavdogarbank”ning talabnomasiga ko‘ra zarur miqdorda inventar, kompyuter texnikasi, transport va aloqa vositalari ajratilishini ta’minlasinlar.
 8. Ushbu qarorning bajarilishini nazorat qilish Bosh vazirning o‘rinbosari B.S. Hamidov va Markaziy bank (F.M. Mullajonov) zimmasiga yuklatilsin.